
                       Nr.23/314/2009

AVIZ

asupra proiectului de Lege privind ratificarea Acordului de împrumut între România, reprezentată de Ministerul Economiei şi Finanţelor ("Împrumutat"), şi KfW, Frankfurt pe Main ("KfW") pentru 8.000.000 euro, semnat la Bucureşti, la 31 iulie 2008 şi respectiv la Frankfurt pe Main, la 2 noiembrie 2007, pentru finanţarea Proiectului - Promovarea întreprinderilor

 mici şi mijlocii (etapa a 4-a)
În conformitate cu prevederile art.95 din Regulamentul Camerei Deputaţilor republicat, Comisia pentru industrii şi servicii a fost sesizată, spre dezbatere şi avizare, cu proiectul de Lege privind ratificarea Acordului de împrumut între România, reprezentată de Ministerul Economiei şi Finanţelor ("Împrumutat"), şi KfW, Frankfurt pe Main ("KfW") pentru 8.000.000 euro, semnat la Bucureşti, la 31 iulie 2008 şi respectiv la Frankfurt pe Main, la 2 noiembrie 2007, pentru finanţarea Proiectului - Promovarea întreprinderilor mici şi mijlocii (etapa a 4-a), trimis cu adresa nr.P.L.x 377 din 2 septembrie 2009 şi înregistrat sub nr.23/314 din 2 septembrie 2009, care va fi transmis Comisiei pentru buget,finanţe şi bănci care este sesizată în fond.

Camera Deputaţilor este prima Cameră sesizată, conform prevederilor art.75 din Constituţia României, republicată, şi ale art.92 alin.(8) pct.2 din Regulamentul Camerei Deputaţilor, republicat.

Potrivit prevederilor art.61 din Regulamentul Camerei Deputaţilor, republicat, Comisia pentru industrii şi servicii a dezbătut proiectul de lege în şedinţa din 8 septembrie 2009.

Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ şi punctul de vedere al Ministerului IMM-urilor, Comerţului şi Mediului de Afaceri exprimat de doamna Maria Pârcălăbescu – secretar de stat.

În urma dezbaterilor, membrii comisiei au hotărât, în unanimitate, avizarea favorabilă a proiectului de lege în forma adoptată de iniţiator.



În raport de obiectul şi conţinutul său, proiectul de lege face parte din categoria legilor ordinare.
SECRETAR,

Mircea Marin
Consilier parlamentar,

Viorela Gondoş        

